5 "याजकन, सुना! इस्राएल क परिवार, धियान दे! साही परिवार, सुना!
"जदपि तू पचे अइसा लुकान रहा जइसा कि मिसपा क फंदा मँ अहा अउर तू पचे ताबोर क धरती पइ फइलावा गवा फँदन क तरह अहा, मइँ तू सबइ क खिलाफ निआव करब। 2 मइँ तू सबन क सजा देबउँ जदपि तू पचे सित्तम क गहरा खाई क नाईं होइ। 3 एप्रैम, मइँ जानत हउँ तू का करत ह। इस्राएल, तू मोसे छिपा भवा नाहीं बा। एप्रैम लखा, इस्राएल अपवित्तर अहइ काहेकि उ रण्डी क नाईं हरकत करत आवत ह। 4 इस्राएल इ सबइ कुकरम कइके आपन क परमेस्सर क लगे लउटइ स रोकत अहइँ। उ पचे मूरती पूजा करइ क मज़बूत इच्छा रखत ह[a] उ पचे यहोवा क नाहीं जनतेन। 5 जउन बातन इस्राएल क गोरव बनावत रही उ ही ओकरे बरे लज्जा लाइहीं। इस्राएल आपन अपराध क कारण ठोकर खावत ह। यहूदा भी ओकरे संग ठोकर खावत ह।
8 "गिबाह मँ नरसिंगहा बजावा;
रामा मँ तू तुरही बजावा।
बेतावेन मँ जोरदार आवाज़ करा।
हे बिन्यामीन, लखा!
9 जब सज़ा क समइ आइ,
एप्रैम पूरी तरह स बर्बाद कीन्ह जाब्या।
जउन बोलत हउँ इ फुरइ अहइ।
10 यहूदा क मुखिया उ मनई क तरह होइ जउन दूसर लोगन क भइँया क लेइ बरे चउहद्दी क निसान क पाथरन खिसकावत ह।
तउ मइँ ओह पइ आपन किरोध पानी क तरह उण्डेलब।
11 एप्रैम क सजा दीन्ह जाइ,
ओका कुचरि दीन्ह अउ मसरि दीन्ह जाइ जइसे अंगूरे क पीस दीन्ह जात ह।
काहेकि उ निकम्मा क अनुसरण करइ क निहचइ किहेस ह।
12 मइँ एप्रैम क अइसे नस्ट करब जइसे कउनो घुन कउनो काठे क नस्ट करत ह।
अउर मइँ यहूदा क वइसे नस्ट करब जइसे जंग कउनो धातू क नस्ट करत ह।
13 एप्रैम जान लिहेस कि उ रोगग्रस्त अहइ; यहूदा आपन घाव लखेस।
एप्रैम अउर यहूदा अस्सूर क 'महान राजा' क लगे मदद बरे गएन।
या तोहार घाव भरि मँ असमर्थ रहेन।
14 मइँ एप्रैम बरे एक सेर क नाईं होब।
मइँ यहूदा क संग एक जवान सेर क नाईं हरकत करब।
अउर ओनका दूर लइ जाब।
कउनो भी ओनका मोसा बचाइ नाहीं पाइ।
अउर मोका हेरत भए न आ जाइ।
- 5:4 उ पचे ... रखत ह साब्दिक अरथ ओनमा रण्डीबाजी क आतिमा अहइ।
Awadhi Bible: Easy-to-Read Version. Copyright © 2005 Bible League International.
